《十月初六发榆中夜抵鱼河驿》
明代·董文骥

振野凉沙扑马飞，孟冬绝塞已风威。王程中夜鱼河宿，客路冲寒虎节归。

边月黑时防失道，胡霜白处欲侵衣。南州此夕微暄暖，灭烛听鸿坐竹扉。

作者简介：明末清初江南武进人，字玉虬，号云和、易农。顺治六年进士。官御史，敢直言。康熙初迁甘肃陇右道。旋得还。诗有名。晚年家居，颇留意推挽后学。有《微泉阁集》。